לינק להרצאה המוקלטת.
דליה מרקס היא פרופ' חברה לליטורגיה ומדרש בהיברו יוניון קולג' בירושלים ובעלת סמיכה לרבנות בתנועה הרפורמית. מרקס קיבלה את התואר השלישי באוניברסיטה העברית ואת הסמיכה בהיברו יוניון קולג' בירושלים וסינסינטי.
מרקס, דור עשירי בירושלים, עוסקת בחקר תפילות ישראל, בכתיבה מסאית וליטורגית ובהוראה במסגרות מגוונות בארץ ובחוץ-לארץ. היא מחברת הספר "בעת אישן ואעירה: על תפילות העוטפות את השינה" (תל אביב תשע"א) ועורכת חברה של "פרשת המים: טבילה כהזדמנות" (תל אביב תשע"ב). ספרה על ביקורת פמיניסטית של התלמוד יצא לאור השנה באנגלית .
ההרצאה תעסוק במדרש המודרני ותבחן את דרכיו, סגנונותיו המגונים ואת מה שהביא ליצירתו. נראה במה שונה המדרש המודרני מן המדרש המסורתי. נעסוק במדרש של מדרש, של תפילה ושל טקסטים אחרים שבעבר לא שימשו בסיס ליצירה מדרשית. מלבד המדרש הטקסטואלי, נבחן דרכי יצירה אחרות של מדרש, מוזיקה, אומנות חזותית ופלסטית, ובעיקר בהקשר של יצירה נשית. נעסוק בשאלה מהם גבולות המדרש, והאם המדרשים החדשים חוצים גבולות אלה, תוך הבאת דוגמאות מן העשייה המדרשית בת ימינו.